รัฐบาลไทย-ข่าวทำเนียบรัฐบาล-สธ. เผาทำลายยาเสพติดให้โทษมูลค่ากว่า 55,941 ล้านบาท เนื่องในวันต่อต้านยาเสพติดโลก
วันศุกร์ที่ 26 มิถุนายน 2563
สธ. เผาทําลายยาเสพติดให้โทษมูลค่ากว่า 55,941 ล้านบาท เนื่องในวันต่อต้านยาเสพติดโลก
กระทรวงสาธารณสุข เผาทําลายยาเสพติดให้โทษของกลาง ครั้งที่ 50 เนื่องในวันต่อต้านยาเสพติดโลก จํานวน 25,301 กิโลกรัม มูลค่ารวมกว่า 55,941 ล้านบาท ส่วนใหญ่เป็นยาบ้า ไอซ์ เฮโรอีน กองควบคุมวัตถุเสพติดร่วมเผาวัตถุออกฤทธิ์ของกลางอีกกว่า 1,187 กิโลกรัม
กระทรวงสาธารณสุข เผาทําลายยาเสพติดให้โทษของกลาง ครั้งที่ 50 เนื่องในวันต่อต้านยาเสพติดโลก จํานวน 25,301 กิโลกรัม มูลค่ารวมกว่า 55,941 ล้านบาท ส่วนใหญ่เป็นยาบ้า ไอซ์ เฮโรอีน กองควบคุมวัตถุเสพติดร่วมเผาวัตถุออกฤทธิ์ของกลางอีกกว่า 1,187 กิโลกรัม
วันนี้ (26 มิถุนายน 2563) ณ ศูนย์บริหารสาธารณูปโภคและสิ่งแวดล้อม นิคมอุตสาหกรรมบางปะอิน
จ.พระนครศรีอยุธยา นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เป็นประธานในพิธีเผาทําลายยาเสพติดให้โทษของกลาง ครั้งที่50 ประจําปี2563เนื่องในวันต่อต้านยาเสพติดโลก ซึ่งตรงกับวันที่ 26 มิถุนายนของทุกปีโดยมีนายแพทย์สุขุม กาญจนพิมาย ปลัดกระทรวงสาธารณสุข ทูตานุทูต ผู้บริหารจากทุกส่วนราชการและหน่วยงานที่เกี่ยวข้องทั้งภาครัฐและเอกชน เช่น สํานักงานตํารวจแห่งชาติ สํานักงานป้องกันและปราบปรามยาเสพติดกองทัพบก นิคมอุตสาหกรรมบางปะอิน และสื่อมวลชน ร่วมเป็นสักขีพยาน
ในปีนี้ยาเสพติดให้โทษของกลางจากคลังเก็บรักษายาเสพติด สํานักงานคณะกรรมการอาหารและยา ที่ทําการเผาทําลายมีจํานวน 25,301 กิโลกรัมจาก 2,751 คดี มูลค่ากว่า 55,941 ล้านบาท ประกอบด้วย เมทแอมเฟตามีน/ แอมเฟตามีน (ยาบ้า)น้ําหนักกว่า 18,303 กิโลกรัม (ประมาณ 203 ล้านเม็ด)มูลค่าประมาณ 40,674 ล้านบาท เมทแอมเฟตามีน (ยาไอซ์) น้ําหนักกว่า 5,878 กิโลกรัม มูลค่าประมาณ 12,932 ล้านบาท เฮโรอีนน้ําหนักกว่า 541 กิโลกรัม มูลค่าประมาณ 2,301 ล้านบาท และยังมี MDMA/MDA/MDE (ยาอี/ยาเลิฟ) น้ําหนักประมาณ 0.026กิโลกรัม (107 เม็ด) ฝิ่นน้ําหนักกว่า 9 กิโลกรัม โคคาอีนน้ําหนักกว่า 10 กิโลกรัม ยาเสพติดอื่นๆ น้ําหนักรวมกว่า 557 กิโลกรัม นอกจากนี้ กองควบคุมวัตถุเสพติด สํานักงานคณะกรรมการอาหารและยา ร่วมเผาวัตถุออกฤทธิ์ของกลาง จํานวนกว่า 1,187 กิโลกรัมจาก 724 คดี กรมวิทยาศาสตร์การแพทย์, ศูนย์พิสูจน์หลักฐาน 1 จ.ปทุมธานี และกองพิสูจน์หลักฐานกลาง ร่วมเผาทําลาย ภาชนะ หีบห่อ บรรจุภัณฑ์ที่ผ่านการใช้งานยาเสพติดรวม 15 กล่อง
ของกลางทั้งหมดจะถูกเผาทําลายด้วยวิธีไพโรไลติก อินซิเนอะเรชัน (Pyrolytic Incineration) ที่มีอุณหภูมิไม่ต่ํากว่า 850 องศาเซลเซียสจะทําให้เกิดการสลายตัวของโมเลกุลกลายเป็นคาร์บอนในระยะเวลาอันรวดเร็ว ในปีนี้ได้กําหนดวันเผาทําลายยาเสพติดให้โทษ 3 วัน คือวันที่ 26 มิถุนายน 2563 จํานวนกว่า 8,466 กิโลกรัม วันที่ 13 กรกฎาคม 2563 จํานวนกว่า 8,275 กิโลกรัม และวันที่ 14 กรกฎาคม 2563 จํานวนกว่า 8,558 กิโลกรัม
สถิติการเผาทําลายยาเสพติดให้โทษของกลางตั้งแต่ปี 2520-2563 รวม 50 ครั้ง มีน้ําหนักรวมกว่า170,545 กิโลกรัม มูลค่ากว่า 273,331 ล้านบาท มากที่สุดได้แก่ เมทแอมเฟตามีน/ แอมเฟตามีน ฝิ่นและอื่นๆ เฮโรอีน และเอ็คซ์ตาซี่ ตามลําดับ
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข กล่าวว่า กระทรวงสาธารณสุขมีหน้าที่หลักในการบําบัดรักษาและฟื้นฟูสมรรถภาพผู้ติดยาเสพติด ป้องกันไม่ให้กลับมาเสพซ้ํา ซึ่งในปีงบประมาณ 2563 ตั้งเป้านําผู้เสพผู้ติดยาเสพติดเข้ารับการบําบัด210,982คน แบ่งเป็นระบบสมัครใจ 113,382 คน บังคับบําบัด56,600 คน ต้องโทษ 26,000 คน และระบบคุมความประพฤติ 15,000 คน สําหรับผลการดําเนินงานตั้งแต่1 ตุลาคม 2562 - 15 มิถุนายน 2563นําผู้เสพเข้าสู่กระบวนการบําบัดฯ แล้ว128,520 คน คิดเป็นร้อยละ60.92จากระบบสมัครใจ 48,479คน ระบบบังคับบําบัด66,253 คน และระบบต้องโทษ13,788 คนทั้งนี้โรงพยาบาลในสังกัดกระทรวงสาธารณสุขทุกแห่งทั่วประเทศพร้อมให้คําปรึกษาและนําเข้าสู่ระบบบําบัดรักษาที่ได้มาตรฐานสากล โดยประชาชนสามารถสอบถามข้อมูลการเลิกยาเสพติดได้ที่สายด่วน1165 ตลอด24 ชั่วโมง